b'\n_START_ARTICLE_\nRudnik Pe\xc4\x8dovnik\n_START_PARAGRAPH_\nRudnik Pe\xc4\x8dovnik bio je rudnik ugljena u blizini naselja Pe\xc4\x8dovnik i Zagrad u Op\xc4\x87ini Celje, koje se nalazio u pokrajini \xc5\xa0tajerskoj i statisti\xc4\x8dkoj regiji Savinjskoj. Rudnik je poznat kao popri\xc5\xa1te jednog od najve\xc4\x87ih jugokomunisti\xc4\x8dkih zlo\xc4\x8dina nakon Drugog svjetskog rata, u kojem je 12.000 Hrvata zabetonirano i \xc5\xbeivo zakopano ostavljeno u rudniku. U Pe\xc4\x8dovniku je ba\xc4\x8den veliki broj male djece "narodnih neprijatelja", umorenih plinom u celjskoj veterinarskoj stanici._NEWLINE_Rudnik je bio aktivan do 1945. godine, a va\xc4\x91enje ugljena nadzirali su Nijemci. Nakon poraza Tre\xc4\x87eg Reicha u Drugom svjetskom ratu, partizani su osvojili rudnik i ubrzo nakon osvajanja ga i na Titovu zapovijed, zatvorili betoniranjem, iako je lokalno stanovni\xc5\xa1tvo tvrdilo da je rudnik i dalje bio bogat ugljenom te da nije bilo potrebe za zatvranjem. Prije nego \xc5\xa1to su zatvorili i zabetonirali rudnik, tijekom 8. i 9. svibnja 1945. zaustavljeno i u rudnik ili jame oko rudnika nasilno zatvoreno 12 - 17 tisu\xc4\x87a Hrvata, koji su tim dijelom prolazili na pravcima Bre\xc5\xbeice-Zidani Most i Celje-Velenje-Dravograd-Bleiburg. Me\xc4\x91u ubijenima i zatvorenima bilo je oko 1.000 hrvatskih, te nekoliko desetaka slovenskih domobrana. Kasnije su mnogi lokalni stanovnici (uglavnom Slovenci po naodnosti) bivali ka\xc5\xbeenjeni zbog svjedo\xc4\x8denja protiv \xc4\x8detnika i partizana za zvjerstvo i genocid na lokalnim sudovima. Spomenuti zlo\xc4\x8din protiv \xc4\x8dovje\xc4\x8dnosti po\xc4\x8dinili su letnici i srpski dragovoljci pod zapovjedni\xc5\xa1tvom  posebne partizanske jedinice Vojske dr\xc5\xbeavne sigurnosti._NEWLINE_Krajem 1990. godine osnovana je udruga "Huda jama" sa zada\xc4\x87om da se izme\xc4\x91u ostalog otvori i istra\xc5\xbei rudnik Pe\xc4\x8dovnik te utvrdi istina o njemu, a udruga je registrirana kao udruga za obilje\xc5\xbeavnje poslijeratnih strati\xc5\xa1ta _NEWLINE_Udruga se bavi i drugim strati\xc5\xa1tima poput Matja\xc5\xbeeve jame pokraj \xc5\xa0kofje Loke, Crngroba i drugih strati\xc5\xa1ta Hrvata.'